Medveď Mišo 3. - Štelbaská, Zuzana slovenská autorka 1978; Zednikovičová, Lucia (Bratislava Albatros Media Slovakia, s.r.o., 2022)
„Poviem vám, takého ukecaného medveďa som ešte nevidel,“ spustil Maco namiesto pozdravu. „Papuľka sa mu nezavrela, odkedy sme vyrazili.“ Lula mlčala. Medvieďaťa sa nevedela dočkať. Tento chlpáč bude celkom prvý, za ktorého má zodpovednosť. Ich zvítanie si predstavovala od momentu, keď jej to Maco oznámil. Predstavovala si, ako si čupne, natiahne k nemu ruku, medvedík ju oňuchá a pritúli sa k nej. Nový láskyplný príbeh zo Záchrannej stanice v Zázrivej! Zachráňte spolu s Lulou osamotené medvieďatko Miša a čoskoro ďalšie slovenské zvieratká. Nielenže zažijete dobrodružstvo, aké v skutočnosti zažili záchranári v Zázrivej, ale navyše sa dozviete, čo ste o týchto prekrásnych zvieratách doteraz nevedeli
Keywords: Záchranná stanica; slovenská literatúra; literatúra pre deti; príbehy o zvieratkách; medvede; pre čitateľov od 7 rokov